
Projekteerimistingimuste kinnitamine
(Kulgusadama tee 3 territooriumile paadigaraažide hoone püstitamine 
poolelioleva paadigaraažide hoone kohale)
	1. ASJAOLUD JA MENETLUSE KÄIK




03.04.2014. a taotles HÜ KULGU PAADIGARAAŽID, registrikood 80050845, mille esindajana tegutseb juhatuse liige Aleksei Mosjagin, Narva Linnavalitsuse Arhitektuuri- ja Linnaplaneerimise Ametilt projekteerimistingimusi Kulgusadama tee 3 territooriumile 200 m2 üldpindalaga neljaboksilise paadigaraažide hoone püstitamiseks poolelioleva paadigaraažide hoone kohale. 
Uut hoonet kavandatakse paadigaraaži hoone nr 12 (EHR kood 120308779) ning paadigaraaži hoone nr 12a (EHR kood 120308789) vahelisele alale. Antud maa-alal (end. Kulgu sadam 2) asub pooleliolev ehitisregistrisse sissekandmata paadigaraažide hoone. Vastavalt geodeetilisele krundi alusplaanile ja taotlusele esitatud piltidele hoone nr 12 (EHR kood 120308779), pooleliolev ehitisregistrisse sissekandmata hoone ning hoone nr 12a (EHR kood 120308789) moodustavad ühise terviku koos üldkatusega. Olemasolevate hoonete ja poolelioleva hoone üldkõrgus on 2,42 m.
	2. ÕIGUSLIKUD ALUSED



2.1
Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused.

2.2
Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.
	3. OTSUS




Kinnitada projekteerimistingimused Kulgusadama tee 3 territooriumile paadigaraažide hoone püstitamiseks poolelioleva paadigaraažide hoone kohale järgnevalt:
	3.1 ÜLDANDMED



	3.1.1  Kinnistusraamatu andmed: 
          Katastriüksuse tunnus 51106:001:0148, elamumaa 50% / veekogude maa 50%.

	3.1.2  Projekteerimistingimuste koostamise aluseks on projekteerimistingimuste 
          03.04.2014. a taotlus nr 3223/1-14, Ehitusseadus, Narva linna üldplaneering,
          Narva linna ehitusmäärus, Eestis kehtivad normatiivid, EPN, Eesti Standardid.  

	3.2 PROJEKTEERIMISE EESMÄRK




Projekti koostamise eesmärgiks on Kulgusadama tee 3 territooriumile paadigaraažide hoone püstitamine poolelioleva paadigaraažide hoone kohale.
	3.3 ÜLDNÕUDED




3.3.1    Ehitusprojekt koostada ja vormistada Eesti Vabariigis kehtivate seaduste, määruste, projekteerimisnormide, standardite ja juhendite alusel, sealhulgas:

-  Majandus- ja kommunikatsiooniministri (edaspidi: MKM) 17.09.2010. a määrus nr 67 „Nõuded ehitusprojektile“;

-  Eesti Standard EVS 811:2012 „Hoone ehitusprojekt”;
-  Narva linna ehitusmäärus jne.
3.3.2 Seletuskiri esitada vastavalt Eesti Standardile EVS 865-1:2013 „Ehitusprojekti kirjeldus. Osa 1: Eelprojekti seletuskiri” ja-/või Eesti Standardile EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus” (märkus: vastavalt MKM 17.09.2010. a määruse nr 67 „Nõuded ehitusprojektile” §-le 16 ehitusprojektile antakse hinnang olenemata esitatud ehitusprojekti staadiumist, lähtudes eelprojekti mahust).

3.3.3 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.4 Projekt peab olema heaks kiidetud kõigil ehitusseadusega ettenähtud juhtudel.
3.3.5 Projekti koosseisus esitada originaalkooskõlastused ja spetsialistide originaalallkirjad. Digitaalallkirja kasutamisel esitada see digitaalsel kandjal. Projekti lisana esitada ka digitaalallkirja kinnitusleht.
3.3.6 Esitada ehitusprojekti sõltumatu ekspertiis. Nõuded ehitusprojekti ekspertiisile: vastavalt MKM 20.02.2012. a määrusele nr 16 „Ehitusprojekti ekspertiisi tegemise kord”.

3.3.7 Projekti koosseisus esitada situatsiooniskeem. Kasutada Narva linna kaarti Narva Linnavalitsuse Arhitektuuri- ja Linnaplaneerimise Ameti kodulehelt www.narvaplan.ee või ortofotot Maa-ameti kardiserverist.

3.3.8 Asendiplaan esitada krundi tõese geodeetilise mõõdistuse alusel. Asendiplaanil esitada tabel: „Ehitiste eksplikatsioon” ning kinnistu tehnilised näitajad. Asendiplaanil näidata projekteeritava ala piirid, ehitise asukoht ja mõõtmed, kaugused lähimate piiride ja ehitisteni, välisvõrgud jne. 

3.3.9 Asendiplaani koostamise aluskaardiks võtta aktualiseeritud (olemasolevat situatsiooni tõeselt kajastav, sh tehnovõrgud) digitaalselt mõõdistatud geodeetiline alusplaan täpsusastmega M 1:500, kus on esitatud andmed koostaja kohta (ettevõtja nimi, litsentsi nr, töö nr, mõõdistamise aeg). Geodeetiline alusplaan peab olema registreeritud Narva Linnavalitsuse Arhitektuuri- ja Linnaplaneerimise Ametis. Narva Linnavalitsuse Arhitektuuri- ja Linnaplaneerimise Ameti geodeesia ja kaartide laadimise spetsialisti poolt kooskõlastatud geodeetiline krundi alusplaan paberkandjal esitada ehitusprojekti lisana. 

3.3.10 Projekti koosseisus esitada lisaks avade täitmise plaan, avatäidete spetsifikatsioon, vahelagede ja seinte spetsifikatsioon koos nende lõigetega, siseruumide eksplikatsioon, hoone püstlõige. 

3.3.11 Värvivaated esitada mõõtkavas 1:50. Vaadetel näidata välisviimistluse ja värvilahenduse pass, viited koos välisviimistluse passi numbritega jne. Välisviimistluse ja värvilahenduse passis esitada välisviimistluse materjalide nimetused ja värvikoodid, värvikataloogi nimetus jne. Metallosade värvitoonid esitada RAL kataloogi järgi.

3.3.12 Insener-tehnilised osad esitada Eesti Standartidega ettenähtud mahus.

3.3.13 Narva Linnavalitsuse korraldus projekteerimistingimuste kinnitamise kohta.

3.3.14 Hoone tehnilised näitajad esitada vastavalt MKM 24.12.2002. a  määrusele nr 69 „Ehitise tehniliste andmete loetelu“. Tehnilised näitajad esitada seletuskirja lisadena.
3.3.15 Hoone kasutamise otstarve esitada vastavalt MKM 04.12.2012. a määrusele nr 78 „Ehitise kasutamise otstarvete loetelu”. 
3.3.16 Esitada Narva Linnavalitsuse Arhitektuuri- ja Linnaplaneerimise Ametile eskiis heakskiidu saamiseks. Eskiis koostada kooskõlas Eesti Standardiga EVS 811:2012 „Hoone ehitusprojekt”. Hoone värvimise korral esitada vähemalt 2 hoone värvilahenduse varianti parima tulemuse saavutamiseks.
3.3.17 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks ehitusprojekt (selle osad) paberkandjal vähemalt kahes identselt komplekteeritud eksemplaris köidetuna formaadis A4. Üks projekti eksemplar jääb Narva Linnavalitsuse Arhitektuuri- ja Linnaplaneerimise Ametile arhiveerimiseks.

	3.4  ARHITEKTUURSED JA LINNAEHITUSLIKUD TINGIMUSED


3.4.1 Projekteerida Kulgusadama tee 3 territooriumile (end. Kulgu sadam 2) neljaboksilise paadigaraažide hoone püstitamine poolelioleva ehitisregistrisse sissekandmata paadigaraažide hoone kohale, paadigaraaži hoone nr 12 (EHR kood 120308779) ning paadigaraaži hoone nr 12a (EHR kood 120308789) vahelisele alale.

3.4.2 Lubatud korruste arv: 1.

3.4.3 Lubatud hoone kõrgus: kuni 2,5 m. 
3.4.4 Lubatud ehitisealune pind: kuni 200,0 m2.
3.4.5 Lubatud katuse tüüp: lamekatus.

3.4.6 Lubatud katuse kalle: sama, mis naaberhoonetel.

3.4.7 Lubatud välisviimistlus: krohv, betoonist pealispind, puhasvuuk.
3.4.8 Fassaadilahendused peavad olema esteetiliselt vaadeldavad kõikidel vaadetel.
3.4.9 Muud nõuded: vastavalt Ida-Eesti Päästekeskuse ning Eesti Vabariigis kehtivate määruste, standardite ja projekteerimisnormidega ettenähtud nõuetele. 
	3.5 KOOSKÕLASTUSED




3.5.1    Ida-Eesti Päästekeskus.
3.5.2    Projekti tellija või tema seaduslik esindaja (Majandus- ja kommunikatsiooniministri 17.09.2010. a määrus nr 67 „Nõuded ehitusprojektile“ § 3).
3.5.3    Narva Linnavalitsuse Arhitektuuri- ja Linnaplaneerimise Amet.

	4.  RAKENDUSSÄTTED




4.1    Käesolevad projekteerimistingimused on kehtivad kuni 15.04.2016. a.
4.2    Käesolev korraldus jõustub alates teatavakstegemisest.
4.3    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

	[image: image1.png]



Eduard East
[image: image2.png]





[image: image3.png]



Linnapea

[image: image4.png]



Ants Liimets

